Diari Oficial de la Generalitat Valenciana


Sumari del DOGV 3863, del 24-10-2000 (2000/8453)

RESOLUCIÓ de 16 d'octubre de 2000, de la Direcció General d'Ordenació i Innovació Educativa i Política Lingüística, per la qual es fa pública la relació de cursos d'especialització per al professorat d'Educació Infantil, Educació Primària, Educació Especial i del primer cicle d'Educació Secundària Obligatòria, autoritzats per esta direcció general, així com la relació de persones que han resultat aptes.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3863

Data del DOGV
:   24-10-2000

Secció del DOGV
:   II. AUTORITATS I PERSONAL - D) CURSOS DE FORMACIÓ

Número del document
:   2000/8453


Data del document
:   16-10-2000

Organisme emissor
:   Conselleria de Cultura i Educació

Tipus de document
:   Resolució

Descriptors 

:   * ensenyament secundari
    * personal docent
    * ensenyament primari
    * reciclatge professional

RESOLUCIÓ de 16 d'octubre de 2000, de la Direcció General d'Ordenació i Innovació Educativa i Política Lingüística, per la qual es fa pública la relació de cursos d'especialització per al professorat d'Educació Infantil, Educació Primària, Educació Especial i del primer cicle d'Educació Secundària Obligatòria, autoritzats per esta direcció general, així com la relació de persones que han resultat aptes. [2000/F8453]
  
L'Ordre del Ministeri d'Educació i Ciència d'11 de gener de 1996, Boletín Oficial del Estado del 23 de gener, per la que s'homologuen, entre altres, cursos d'especialització per al professorat d'Educació Infantil, Educació Primària, Educació Especial i del primer cicle d'Educació Secundària Obligatòria, establix en la seua disposició sisena que les comunitats autònomes que es troben en ple exercici de les seues competències educatives publicaran en els seus respectius diaris oficials la relació de cursos autoritzats a l'empara d'eixa ordre, les entitats organitzadores, així com la relació de persones que han resultat aptes.
  
El Servei de Formació del Professorat de la Direcció General d'Ordenació i Innovació Educativa i Política Lingüística:
  
1r. Va constatar que diverses sol·licituds d'entitats complien els requisits establits en la Resolució d'esta direcció general de 5 de novembre de 1996, Diari Oficial de la Generalitat Valenciana del 23 de desembre, per la que s'establix el procediment per a autoritzar a determinades entitats a convocar cursos d'especialització per al professorat d'Educació Infantil, Educació Primària, Educació Especial i del primer cicle d'Educació Secundària Obligatòria.
  
2n, Va formular, quan corresponia, la proposta de resolució estimatòria d'allò que s'havia sol·licitat.
  
Com a conseqüència de les propostes al·ludides, s'emeteren les resolucions d'autorització que es resumixen en l'annex I.
  
Una vegada conclosos els cursos autoritzats i comprovades les dades facilitades per les entitats convocants, resolc:
  
Únic
  
Fer públiques les llistes dels professionals que figuren en l'annex II i que han obtingut la qualificació d'apta o apte en els cursos d'especialització convocats basant-se en la Resolució d'esta direcció general de 5 de novembre de 1996, Diari Oficial de la Generalitat Valenciana del 23 de desembre, abans mencionada i en les resolucions d'autorització que consten en l'annex I.
  
Contra la present resolució, que no esgota la via administrativa, es podrà presentar recurs ordinari davant de la Conselleria de Cultura i Educació en el termini d'un mes des de la seua notificació, sobre la base d'allò que s'ha establit en l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. No obstant això, podrà presentar-se qualsevol altre recurs que s'estime oportú.
  
València, 16 d'octubre de 2000.- El director general d'Ordenació i Innovació Educativa i Política Lingüística: Josep Vicent Felip i Monlleó.